HMS Berwick (65)

HMS Berwick (65) var breskt beitiskip sem er þekktast á Íslandi fyrir að hafa verið í innrásarflotanum sem hertók Ísland árið 1940.

Bygging
Bygging skipsins hófst árið 1924 í  Fairfield Shipbuilding and Engineering Company í Govan í Skotlandi. Því var hleypt af stokkunum árið 1926 og tekið að fullu í notkun 12. júlí 1927.

Hernám Íslands
Berwick var hluti af innrásarflota Breta sem hertók Ísland þann 10. maí 1940. Auk Berwick voru í flotanum beitiskipið HMS Glasgow og tundurspillarnir HMS Fearless og HMS Fortune. Beitiskipin voru ekki hönnuð til að flytja þennan fjölda af mannskap og vistum og voru aðstæður þröngar um borð. Margir landgönguliðanna þjáðust af slæmri sjóveiki í ferðinni og einn af þeim framdi sjálfsvíg á leiðinni. Að öðru leyti var ferð skipana tíðindarlítil en skipin komu til Íslands aðfararnótt 10. maí.

Eftir stríð
Skipið var tekið úr notkun árið 1946 og selt í brotajárn tveimur árum seinna.

Tilvísanir

Heimildir









Flokkur:Byggt 1926
Flokkur:Bresk beitiskip
Flokkur:Herskip í seinni heimsstyrjöldinni